4. ΝΟΜΟΣ ΑΣΠΑ΄ της 9/12 Νοεμ. 1885 Περί αδείας υποτιμήσεως του σιγαροχάρτου. Δια του νόμου τούτου επετράπη ο δια Β.Δ/τος καθορισμός τιμής σιγαροχάρτου κάτω της τότε διατιμήσεως πλην ούτος κατηργήθη υπό του άρθρ. 1 του ΑΤϞΣΤ΄/1887 (κατωτ. αριθ. 5). 5. ΝΟΜΟΣ ΑΤϞΣΤ΄ της 13/14 Μαρτ. 1887 Περί τροποποιήσεως των νόμων περί σιγαροχάρτου. Άρθρ.1.-Αι διατάξεις των ν.ΑΣΚ΄ της 19 Ιουλ. 1885 περί καταργήσεως των νόμων περί σιγαροχάρτου και ΑΣΠΑ΄ της 9 Νοεμ. 1885 περί υποτιμήσεως του σιγαροχάρτου καταργούνται, και επανέρχονται εν ισχύϊ αι διατάξεις του ν. ΑΡΚΔ΄ της 29 Απρ. 1883 περί επιβολής δικαιώματος επί του σιγαροχάρτου και του ν. ΑΡΝΕ΄ της 27 Μαρτ. 1884 περί ιδιωτύπου σιγαροχάρτου. (Άρθρ.2.-Το σιγαρόχαρτον δύναται να πωλήται και εις φυλλάδια, περιέχοντα είτε περισσότερα των εκατόν, είτε ολιγώτερα των πεντήκοντα φύλλων, επί τιμή αναλόγω προς την δια του άρθρ. 3 του ν. ΑΡΚΔ΄ του 1883 ορισθείσαν δια τα φυλλάδια των 100 και δια τα φυλλάδια των 50 φύλλων). Βλ. σχόλιον άρθρ. 3 ν. ΑΡΚΔ΄/1883 (ανωτ. αριθ. 1). Άρθρ.3.-Απαγορεύεται να τίθεται υπό διαμετακόμισιν το σιγαρόχαρτον. Άρθρ.4.-Επί τη λαθραία εισαγωγή σιγαροχάρτου εις το Κράτος εφαρμόζονται, πλην της διατάξεως του άρθρ. 5 του ΑΡΚΔ΄ νόμου του 1883, και άπασαι αι εν ισχύϊ περί λαθρεμπορίων διατάξεις των κειμένων νόμων. Προς υπολογισμόν δε της καταλογιστέας ποινής, θεωρείται ως εισαγωγικόν τέλος το ποσόν δραχ. (τριάκοντα πέντε) 300 κατ’ οκάν σιγαροχάρτου. Βλ. το εδ. β΄ του άρθρ. 8 του Ν.Δ. της 16/19 Απρ. 1923 περί τροποποιήσεως και συμπληρώσεως του ν. 1165/1918 περί τελωνειακού κώδικος κλπ. (τ. 30). Άρθρ.5.-Κατά των πωλούντων σιγαρόχαρτον μη εσφραγισμένον και μη προερχόμενον εκ των αποθηκών του δημοσίου, ή σιγάρα εκ τοιούτου σιγαροχάρτου συσκευασμένα, εφαρμόζονται, πλην της διατάξεως του άρθρ. 6 του ν. ΑΡΚΔ΄ του 1883, και αι διατάξεις του άρθρ. 1 του ν. ΧΙΣΤ΄ της 13 Ιουν. 1877, ανατιθεμένων εις τον αρμόδιον οικον. έφορον των υπό του άρθρου τούτου επιβαλλομένων εις τον τελώνην καθηκόντων. Αι διατάξεις αύται εφαρμόζονται και κατά των κατεχόντων τοιούτο σιγαρόχαρτον, πλην εάν το κατεχόμενον ποσόν δεν υπερβαίνη τα πέντε φυλλάδια, και αποδεικνύεται ότι η κατοχή λόγον μόνον έχει την ατομικήν του κατόχου χρήσιν. Κατά το άρθρ. 1 Νόμ. ΑΦΙΑ΄/1887, επί των ανωτέρω περιπτώσεων εφαρμόζονται τα άρθρ. 262-264 του Ποιν. Νόμου (αντιστοιχούντα προς τα άρθρ. 216-218 του νέου Ποιν. Κώδικος). Άρθρ.6.-Οι παραποιούντες ή απομιμούμενοι τα δια Β.Δ/των καθορισθέντα ή καθορισθησόμενα διακριτικά σημεία των υπό του δημοσίου πωλουμένων φυλλαδίων σιγαροχάρτου τιμωρούνται υπό του αρμοδίου πλημμελειοδικείου (δια φυλακίσεως οκτώ ημερών μέχρις ενός έτους) ως αυτουργοί, οι δε εν γνώσει πωλούντες φυλλάδια σιγαροχάρτου, φέροντα παραπεποιημένα διακριτικά σημεία ως συνεργοί. Άρθρ.7.-Αι διατάξεις του άρθρ. 2 του ν. ΑΤϞΣΤ΄ της 15 Νοεμ. 1885 εφαρμόζονται και επί τη παραβάσει των ν. ΑΡΚΔ΄ του 1883 και ΑΡΝΒ΄ του 1884. 